
REFERAT

privind aprobarea Planului Urbanistic de Detaliu “Imobil locuinţe colective”,
str. Letea nr. 1-3, Timişoara


Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U32008-000414 din 29.01.2008, cu completarile ulterioare conform fisei anexa, privind aprobarea Planului Urbanistic de Detaliu     “Imobil locuinţe colective”, str. Letea nr. 1-3, Timişoara;

Având în vedere prevederile Certificatului de Urbanism, nr. 2205/18.04.2007 prelungit pana la data de 18.04.2009;


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Imobil locuinţe colective”, str. Letea nr. 1-3, Timişoara.

Planul Urbanistic de Detaliu “Imobil locuinţe colective”, str. Letea nr. 1-3, Timişoara, este elaborat de proiectantul S.C. STUDIO UNU SRL, proiect nr. 85/2008, la cererea beneficiarilor SC VICTORIA FACILITY INVESTMENT SRL.


Terenul studiat în cadrul P.U.D. este situat în intravilanul municipiului Timişoara, în zona de sud a oraşului, zona Liviu Rebreanu - Calea Sagului, pe Str. Letea, perpendiculara pe Liviu Rebreanu, la nr. 1-3.


Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Conform Planului Urbanistic General al Municipiului Timişoara pentru acest amplasament, cuprins în UTR 65, este stabilită funcţiunea de zonă rezidenţială şi funcţiuni complementare, subzona rezidenţială cu clădiri P, P+1E, P+2E existentă (LMa).
Prin prezentul Plan Urbanistic de Detaliu “Imobil locuinţe colective”, str. Letea nr. 1-3, Timişoara nu se incalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.

Suprafaţa pentru care s-a intocmit documentatia P.U.D. este de 1106 mp si este înscrisă în CF nr. 6255, Timişoara, având nr. cadastrale 13602, 13603, 13604, casa, curte si gradina si inca o casa, proprietatea beneficiarului SC VICTORIA FACILITY INVESTMENT SRL.

Prin Planul Urbanistic de Detaliu “Imobil locuinţe colective”, str. Letea nr. 1-3, Timişoara, se propune realizarea unui imobil cu funcţiunea de locuinţe colective pentru aproximativ 19 apartamente, asigurarea locurilor de parcare, spatii verzi si alei pietonale. Imobilul nou va avea un regim de Demisol partial+P+2E+Etaj retras, amplasat in aliniamentul existent. 

Accesul auto pe parcela se va face din strada Letea, prin intermediul unui bretele de acces de 3,00m lăţime spre parcajul colectiv amenajat in incintă. Locurile de parcare pentru funcţiunea propusă, în conformitate cu Regulamentul Local de Urbanism, sunt asigurate la demisol si la nivelul curţii ( 22 de locuri), pentru care s-a emis Avizul Comisiei de Circulaţie pentru faza PUD nr. TH2008-000813/21.02.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.


Indicii urbanistici propuşi prin documentaţie sunt:



POT maxim = 40 %



CUT maxim = 1,5



Regimul maxim de înălţime – D partial+P+2E+E retras


Sunt prevăzute branşamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “Imobil locuinţe colective”, str. Letea nr. 1-3, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

